
I. Situaţia existentă şi necesitatea realizării obiectivului/proiectului de investiţii 

Ținănd seama de perioada îndelungată de exploatare  (primul tronson a fost construit în 1902 – 1903, tronsonul 2 și 3 după anul 1950) a clădirii, cu regim de înălțime S+P+2E+M parțial, având o suprafață desfășurată de 8773,18 mp aceasta necesită lucrări de reabilitare termică a anvelopei clădirii și reabilitarea șarpantei.
Sistemul structural pentru tronsonul 1 este alcătuit din fundații din zidărie de caramidă, suprastructură reprezentată de pereți structurali din zidărie nearmată de caramidă plină arsă sau mortar de var-ciment. Planșeu de grinzi metalice si umplutura de beton, acoperiș de tip șarpantă din lemn.
Sistemul structural pentru tronsonul 2 si 3 este alcătuit din cadre de beton armat, planșee de beton armat, fundații izolate legate cu grinzi de fundare, șarpanta de lemn respectiv terasa necirculabilă.
Documentația tehnică se elaborează în vederea creșterii eficenței energetice, îndeosebi în clădirile  publice care înregistreaza consumuri energetice mari.  Prin realizarea investiției se urmărește reducerea consumului anual specific de energie finală pentru încalzire de cel puțin 50% față de consumul anual specific pentru încălzire înainte de renovarea corpului de clădire in forma de L situat pe str. Ghe. Dima, nr 5.
În vederea realizării obiectivelor propuse în cel mai scurt timp posibil, Municipiul Timișoara intenționează să acceseze fonduri nerambursabile în parteneriat cu Spitalul Clinic Municipal de Urgență Timișoara.
Intervențiile propuse vor conduce la reducerea consumului de energie primară  și a emisiilor de CO2, după cum urmează: 
INDICATORI ENERGETICI CLINICILE NOI

 Efectul solutiilor de constructii si instalatii asupra consumului de energie.

	Rezultate
	Valoare la începutul implementării proiectului
	Valoare la finalul implementării proiectului

	Consumul anual specific de energie finală pentru încălzire (kWh/mp an)
	306,41 kWh/m2 an
	28,22 kWh/m2 an

	Consumul de energie primară totală (kWh/mp an)
	726,59 kWh/m2 an
	336,83 kWh/m2 an

	Consumul de energie primară totală utilizând surse convenționale (kWh/mp an)
	726,59 kWh/m2 an
	321,83 kWh/m2 an

	Consumul de energie primară totală utilizând surse regenerabile (kWh/mp an)
	0,00 kWh/m2 an
	15,00 kWh/m2 an

	Nivel anual estimat al gazelor cu efect de seră (echivalent kgCO2/mp an)
	168,38 kg CO2 /m2 an
	91,13 kg CO2 /m2 an


	Reducere consum anual specific de energie finala pentru incalzire (%)
	90,79 %

	Reducere consum de energie primara TOTALA (%)
	53,64 %

	Reducere emisii de CO2 (%)
	48,87 %

	Procent SER (%) la final implementare proiect
	4,45 %

	Arie desfasurata de cladire publica, renovata energetic (mp)
	8773,18 m2

	Persoane care beneficiaza in mod direct de masuri pentru adaptarea la schimbarile climatice (numar)
	640 persoane


II. Descrierea sumară a investiției 

Clădirea asupra căreia se propun măsuri de intervenție este racordată la toate utilitățile tehnico-edilitare, canalizare, apa calda menajeră, apa rece menajeră, electricitate, energie termică pentru încălzire. 

Construcția proiectată se încadrează la CATEGORIA “B” DE IMPORTANȚĂ (conform HGR nr. 766/1997) și la CLASA "III" DE IMPORTANȚĂ (conform Normativului P100-1/2013). 

Realizarea lucrărilor de intervenție are drept scop scăderea consumului anual de energie finală în clădirile publice, prin creșterea performanței energetice a imobilelor, respectiv reducerea consumurilor energetice în condițiile îmbunatățirii izolației termice a anvelopei imobilelor, utilizarea surselor de energie regenerabilă, pentru asigurarea necesarului de energie a clădirilor.
Lucrările de intervenție propuse la anveloparea construcției și la instalațiile de încălzire pentru reducerea costurilor prin îmbunătățirea performanței energetice constau în: 
· Termoizolarea suplimentară a  pereților exteriori cu un strat de polistiren expandat de 10 cm grosime ;
· Termoizolare  soclu cu polistiren extrudat de 8 cm;
· Termoizolarea planșeului de la ultimul nivel cu un strat termoizolant din polistiren expandat de 10 cm grosime și refacerea acesteia cu materiale performante.

· Înlocuirea tâmplariei exterioare spații comune cu tâmplarie performantă cu rama din PVC pentacamerala prevazută cu vitraj termoizolant 4-16-4 tratat low e.

· Refacere integrală sistem de distribuție instalație de încălzire cu conducte din cupru și înlocuire radiatoare existente cu radiatoare din oțel tip panou dotate cu robinet termostatic, montare centrală termică proprie pe gaz în condensatie Qth-1000 kw sau sistem cogenerare echivalent pentru producerea de energie termică și electrică
· Înlocuire sistem de climatizare existent cu unități performante ce permit și aportul de aer proaspăt în încăperi atât pe perioada de vară, cât și pe perioada de iarnă.

· Montare sistem de panouri fotovoltaice de capacitate circa 88 kwp pentru asigurarea alimentării sistemului de producere apă caldă de consum ( boilere ) și a iluminatului clădirii.

Prin realizarea lucrărilor de intervenție propuse la anveloparea construcției și la instalația de încălzire se vor îmbunătăți următorii indicatori: 

· Clasa de performanță energetică se va îmbunătăți de la C la A;
· Reducerea consumului anual  specific de energie finală pentru încălzire 90,79%

· Reducere consum de energie primara 53,64%

· Reducere emisii de CO2 48,87%

· Procent SER la final implementare proiect 4,45%

III. Costuri estimative ale investiției
	 
	Suprafața desfășurată
	Cost unitar (eur)/ metru pătrat
	Valoare maximală (eur)
	Valoare maximală (lei)
	TVA
(lei)

	Corpuri constructie spitalul minicipal de urgență
	8773,18
	440,00
	3.860.199,20
	19.002.602,60
	3.610.494,49

	TOTAL COSTURI EFICIENTIZARE ENERGETICĂ
	3.860.199,20
	19.002.602,60
	3.610.494,49

	Stații de încărcare vehicule electrice
	4
	25.000,00
	100.000,00
	492.270,00
	93.531,30

	TOTAL COSTURI STAȚII ÎNCĂRCARE
	100.000,00
	492.270,00
	93.531,30

